﻿ Chinul sincerităţii de Lucian Nicolae proză scurtă, eseu ilustraţii semnate de Dragoş Pătraşcu prefaţă de Liviu Pendefunda ISBN 978-973-9412-19-3 Colecţia Robinson 4 Am întâlnit într’o zi pe strada Trecerii/ O uşă –/ Întruchipare de neant/ Şi totuşi/ Ivită ca o chemare: deschide-mă şi intră/ M’am întrebat de’i rai sau e infern1, scriam în urmă cu mai mult de trei decenii, pe când tinereţea poetului explora noi universuri de expresie a gândurilor. Azi am descoperit la tânărul Lucian Nicolae o uşă pe care din dorinţa de a cunoaşte am deschis-o. E un singular în lumea dominată de o degringoladă informaţională, un explorator prin lumea care transformă neantul în cosmos, căutându’i tainele armoniei şi monadei. În acest context discursul său epic se scaldă în poesia primordială. Nu cred că poate fi ceva mai pur decât copilul devenit adult prin cunoaştere. Lecturându-i prozele ce alcătuiesc culegerea de faţă, descopăr preocupări de esenţă, chiar chintesenţă sublimată, ceea ce dezvăluie baza piramidei pe care întrevăd arhitectura unui dom ce accede dincolo de norii frământaţi de furtună ai lumii contemporane. Pe strada limbii române, arareori se mai ridică spirite care să iasă din adâncul gropilor şi tot atât de mult pe cât doresc, sunt sigur că există un Dante, un Borges, un Poe sau un scriitor fără nume care se pierde în dorinţa unei autostrăzi care să’i transforme calea, dincolo de livresc. Când am citit Celcarenumailatră sau Copii prafului am ştiut că elevul are în sine maestrul ce s’a făcut înţeles, că drumul de pe munte, indiferent cât de greu şi plin de încercări, depăşeşte deja temerile şi că templul înţelepţilor îl aşteaptă cu noi trepte pe care cu siguranţă le va urca, supus toleranţei şi răbdării, în arta Cuvântului. 1 Reverberaţie, Farmacii astrale, Junimea, 1981 